આ યુવતી રાહુલ ગાંધીને મળવા માટે તથા તેમની સાથે સેલ્ફી લેવા માટે ખૂબ જિદ્દ કરી રહી હતી અને આ માટે તે રાહુલ ગાંધી જે વાહન પર સવાર હતા, એમાં ચડી ગઇ હતી. આથી આખરે રાહુલે પણ તેનું મન રાખવા માટે રોડ શો દરમિયાન જ એ યુવતી સાથે સેલ્ફી પડાવી હતી. સેલ્ફી લીધા બાદ તેણે રાહુલ ગાંધીને શુભકામનાઓ પાઠવી હતી અને ત્યાર બાદ તેને નીચે ઉતરવામાં રાહુલ ગાંધીએ પણ મદદ કરી હતી. આ વીડિયો હાલ સોશિયલ મીડિયા પર ખૂબ વાયરલ થઇ રહ્યો છે.